**Ministru kabineta noteikumu projekta**

**„Grozījumi Ministru kabineta 2016.gada 5.jūlija noteikumos Nr.442**

**„Noteikumi par akcīzes preču Eiropas Savienības kopējā muitas tarifa (TARIC) nacionālajiem papildkodiem un to piemērošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par akcīzes nodokli” 6.panta pirmā daļa.Likuma „Par akcīzes nodokli” pārejas noteikumu 58.punkta 7.apakšpunkts paredz ar 2017.gada 1.jūliju piemērot paaugstinātu akcīzes nodokļa likmi cigaretēm no 56,2 *euro* par 1000 cigaretēm, 25 procenti no maksimālās mazumtirdzniecības cenas, minimālais akcīzes nodokļa līmenis par 1000 cigaretēm 93,70 *euro*, uz 67 *euro* par 1000 cigaretēm, 20 procentino maksimālās mazumtirdzniecības cenas, minimālais akcīzes nodokļa līmenis par 1000 cigaretēm 99 *euro.*Saeimā 2017.gada 9.martā pieņemtais likums “Grozījumi likumā „Par akcīzes nodokli”” paredz no 2017.gada 1.aprīļa likumā noteikt kārtību par dabasgāzes apriti un akcīzes nodokļa aprērķināšanu dabasgāzei atvērtā dabasgāzes tirgus apstākļos. Minētie likuma grozījumi paredz dabasgāzei akcīzes nodokli aprēķināt pēc šādām likmēm:1) izmantošanai par kurināmo - 1,65 euro par vienu megavatstundu (MWh), ņemot vērā dabasgāzes augstāko siltumspēju;2) izmantošanai par degvielu - 9,64 euro par vienu megavatstundu (MWh), ņemot vērā dabasgāzes augstāko siltumspēju;3) izmantošanai par kurināmo rūpnieciskās ražošanas un citos ar ražošanu saistītos procesos, lauksaimniecības izejvielu pirmapstrādes tehnoloģisko iekārtu darbināšanai un tehnoloģiski nepieciešamā klimata nodrošināšanai rūpnieciskās ražošanas un lauksaimniecības izejvielu pirmapstrādes telpās – 0,55 euro par vienu megavatstundu (MWh), ņemot vērā dabasgāzes augstāko siltumspēju”.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Atbilstoši likuma „Par akcīzes nodokli” 6.panta pirmajai daļai, ar akcīzes nodokli apliekami bezalkoholiskie dzērieni - ūdeņi un minerālūdeņi ar cukura, citu saldinātājvielu vai aromatizētāju piedevu un pārējie bezalkoholiskie dzērieni, kā arī pārējie dzērieni, kas neatbilst šajā likumā minētajai alkoholisko dzērienu definīcijai, izņemot augļu un dārzeņu sulas un nektāru, dzērienus, kuru sastāvā ir ne mazāk kā 10 procenti sulas (izņemot augļu sulas, kas gatavotas no koncentrāta), ne vairāk kā 10 procenti pievienotā cukura un kuri nesatur pārtikas piedevas un aromatizētājus, dabīgos ūdeņus un minerālūdeņus, ūdeņus, kas bagātināti ar minerālvielām un vitamīniem, un bez cukura, citu saldinātāju vai aromatizētāju piedevas.Saskaņā ar Kombinēto Nomenklatūru (turpmāk - KN), kas 2017.gadā noteikta ar Komisijas 2016.gada 6.oktobra Īstenošanas regulu (ES) Nr.2016/1821, ar ko groza I pielikumu Padomes Regulā (EEK) Nr.2658/87 par tarifu un statistikas nomenklatūru un kopējo muitas tarifu, un ņemot vērā Eiropas Savienības Tiesas (sestā palāta) 2014.gada 22.oktobra prejudiciālo nolēmumu, kas pieņemts lietas C - 139/14 izskatīšanas rezultātā, bezalkoholiski dzērieni, kuru sastāvā galvenokārt ir ūdens un pievienots līdz 12 % sulas, klasificējami ar KN kodu 2202 10 00, savukārt bezalkoholiski dzērieni, kuru sastāvā galvenokārt ir ūdens un pievienots vairāk kā 12% sulas, klasificējami ar KN kodu 2202 99 19. Tādējādi šādi bezalkoholiski sulas dzērieni pēc sastāva neatbilst nektāru definīcijai (piemēram, morsi), nepieciešams veikt grozījumus Ministru kabineta 2016.gada 5.jūlija noteikumu Nr.442 “Noteikumi par akcīzes preču Eiropas Savienības kopējā muitas tarifa (TARIC) nacionālajiem papildkodiem un to piemērošanas kārtību” (turpmāk - Ministru kabineta 2016.gada 5.jūlija noteikumi Nr.442) 1.pielikumā.Ņemot vērā minēto, Ministru kabinata noteikumu projekts “Grozījumi Ministru kabineta 2016.gada 5.jūlija noteikumu Nr.442 “Noteikumi par akcīzes preču Eiropas Savienības kopējā muitas tarifa (TARIC) nacionālajiem papildkodiem un to piemērošanas kārtību”” (turpmāk - Noteikumu projekts) paredz Ministru kabineta 2016.gada 5.jūlija noteikumu Nr.442 1.pielikuma KN un TARIC nacionālā papildkoda 2202 99 19 Z015 aprakstu noteikt šādā redakcijā: “Dzērieni, kuru sastāvā ir vairāk kā 12 % sulas (izņemot augļu sulas no koncentrāta), ne vairāk kā 10 % pievienotā cukura un kas nesatur pārtikas piedevas un aromatizētājus\*\*”, nosakot arī jaunu TARIC nacionālo papildkodu.2. Šobrīd atbilstoši likuma “Par akcīzes nodokli” pārejas noteikumu 58.punkta 6.apakšpunktā noteiktajam, akcīzes nodoklis cigaretēm ir 56,2 *euro* par 1000 cigaretēm, minimālais akcīzes nodokļa līmenis par 1000 cigaretēm ir 93,7 *euro*, bet procentuālā likme ir 25 procenti no maksimālās mazumtirdzniecības cenas.Līdz ar to Noteikumu projekts paredz precizēt Ministru kabineta 2016.gada 5.jūlija noteikumu Nr.442 2.pielikumā noteiktās akcīzes nodokļa likmes cigaretēm atbilstoši likuma “Par akcīzes nodokli” pārejas noteikumu 58.punkta 7.apakšpunktā noteiktajām - 67 *euro* par 1000 cigaretēm, 20 procentino maksimālās mazumtirdzniecības cenas, minimālais akcīzes nodokļa līmenis par 1000 cigaretēm 99 *euro.*3. Šobrīd atbilstoši likuma “Par akcīzes nodokli” 15.1pantam akcīzes nodokļa likme dabasgāzei noteikta:1) izmantošanai par kurināmo - 17,07 *euro* par 1000 m3;2) izmantošanai par degvielu - 99,60 *euro* par 1000 m3;3) izmantošanai par kurināmo rūpnieciskās ražošanas un citos ar ražošanu saistītos procesos, lauksaimniecības izejvielu pirmapstrādes tehnoloģisko iekārtu darbināšanai un tehnoloģiski nepieciešamā klimata nodrošināšanai rūpnieciskās ražošanas un lauksaimniecības izejvielu pirmapstrādes telpās - 5,65 *euro* par 1000 m3.Saskaņā ar Saeimā 2017.gada 9.martā pieņemto likumu “Grozījumi likumā „Par akcīzes nodokli””, noteikts jauns akcīzes nodokļa piemērošanas princips dabasgāzei - pēc enerģijas daudzuma, likmi nosakot par vienu megavatstundu (MWh), nevis par 1000 kubikmetriem (m3) un noteikta kārtība, kā aprēķina kopējo piegādāto dabasgāzes daudzumu pēc enerģijas satura, atbilstoši kuram aprēķina maksājamo akcīzes nodokli. Ņemot vērā minēto, Noteikumu projekts paredz veikt grozījumus Ministru kabineta 2016.gada 5.jūlija noteikumu Nr.442 4.pielikumā nosakot akcīzes nodokļa likmes dabasgāzei:* izmantošanai par kurināmo - 1,65 *euro* par vienu megavatstundu (MWh), ņemot vērā dabasgāzes augstāko siltumspēju;
* izmantošanai par degvielu - 9,64 *euro* par vienu megavatstundu (MWh), ņemot vērā dabasgāzes augstāko siltumspēju;
* izmantošanai par kurināmo rūpnieciskās ražošanas un citos ar ražošanu saistītos procesos, lauksaimniecības izejvielu pirmapstrādes tehnoloģisko iekārtu darbināšanai un tehnoloģiski nepieciešamā klimata nodrošināšanai rūpnieciskās ražošanas un lauksaimniecības izejvielu pirmapstrādes telpās - 0,55 *euro* par vienu megavatstundu (MWh), ņemot vērā dabasgāzes augstāko siltumspēju.
 |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas ieved ar akcīzes nodokli apliekamās preces Eiropas Savienībā un tām piemēro muitas procedūru – laišana brīvā apgrozībā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2016.gada 6.oktobra Īstenošanas regula (ES) Nr.2016/1821, ar ko groza I pielikumu Padomes Regulā (EEK) Nr.2658/87 par tarifu un statistikas nomenklatūru un kopējo muitas tarifu.  |
| 2. | Citas starptautiskās saistības | Noteikumu projekts šo jomu neskar  |
| 3. | Cita informācija | Ņemot vērā Eiropas Savienības Tiesas (sestā palāta) 2014.gada 22.oktobra prejudiciālo nolēmumu, kas pieņemts lietas C - 139/14 izskatīšanas rezultātā, bezalkoholiski dzērieni, kuru sastāvā galvenokārt ir ūdens un pievienots līdz 12 % sulas, klasificējami ar KN kodu 2202 10 00, savukārt bezalkoholiski dzērieni, kuru sastāvā galvenokārt ir ūdens un pievienots vairāk kā 12% sulas, klasificējami ar KN kodu 2202 99 19. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
|  Komisijas 2016.gada 6.oktobra Īstenošanas regula (ES) Nr.2016/1821, ar ko groza I pielikumu Padomes Regulā (EEK) Nr.2658/87 par tarifu un statistikas nomenklatūru un kopējo muitas tarifu, 22.nodaļa, 2202.pozīcija, KN kods 2202 99 19 | Noteikumu projekta 1.1. apakšpunktā izteiktais 1.pielikuma KN un TARIC nacionālais papildkods 2202 99 19 Z015 | Tiek ieviests pilnībā.  | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Noteikumu projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar |
| Cita informācija | Nav |
| 2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar |
| A | B | C |
| Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar |
| Cita informācija | Nav |
| **VI. Sabiedrības līdzdalība un komunikācijas aktivitātes**

|  |  |  |
| --- | --- | --- |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par Noteikumu projekta izstrādi ir informēta, ievietojot informāciju Finanšu ministrijas un Valsts ieņēmumu dienesta tīmekļa vietnēs un veicot izmaiņas muitas informācijas sistēmās, kas pieejamas ārējiem lietotājiem. |
| 2. | Sabiedrības līdzdalība projekta izstrādē | Noteikumu projekts šo jomu neskar, jo grozījumi izriet no likuma „Par akcīzes nodokli” un ir tehniska raktura, tāpēc sabiedrības iesaiste nav nepieciešama. |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Cita informācija | Nav |

 |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs Valsts ieņēmumu dienesta funkcijas un uzdevumus.Jaunu institūciju izveide nav nepieciešama.Nav nepieciešama esošu institūciju likvidācija vai reorganizācija. |
| 3. | Cita informācija | Nav |

**Anotācijas III un IV sadaļa – Noteikumu projekts šo jomu neskar.**

Finanšu ministre D.Reizniece-Ozola

J.Eberšteins

67121013, janis.ebersteins@vid.gov.lv